เรื่องฮอต
หลังจากถูกปรับออกจากตำแหน่ง รมว.คลัง ในรัฐบาลยิ่งลักษณ์ 2 คุณธี &#8220;ธีระชัย ภูวนาถนรานุบาล&#8221; อดีต รมว.คลัง ก็หันไปเอาดีทางด้านวิชาการ
14 ม.ค. 2556

หลังจากถูกปรับออกจากตำแหน่ง รมว.คลัง ในรัฐบาลยิ่งลักษณ์ 2 คุณธี “ธีระชัย ภูวนาถนรานุบาล” อดีต รมว.คลัง ก็หันไปเอาดีทางด้านวิชาการ 
ช่วงต้นปีที่ผ่านมา คุณธี เขียนเฟซบุ๊กนำเสนอแนวคิดเรื่อง “ควรแก้ไขกติกาบริหารเศรษฐกิจใหม่” ซอยย่อยเรื่องนี้เป็น 6 ตอน 
นอกจากเขียนเป็นภาษาไทยแล้ว คุณธี กลัวว่าหากคนสนใจจะเอาไปเผยแพร่สื่ออินเตอร์ ก็กลัวจะแปลผิดเพี้ยนจากที่ตั้งใจจะสื่อ เลยลงมือแปลเองซะเลยดีกว่า
เนื้อหา 6 ตอนมีทั้งเรื่องการแก้ไขสินค้าเกษตร โครงการประชานิยมไล่ไปจนถึงการแก้ไรัฐธรรมนูญ 
แฟนเพจทั้งนักการเมือง นักธุรกิจ และนักวิชาการ อ่านแล้วอดใจไม่ไหวต้องกดไลค์ ช่วยแชร์กันไปมากมายก่ายกองจนทีวีดาวเทียมต้องเชิญไปอธิบายแนวคิด
ทีวีที่เชิญไปออกรายการนี้อย่าหวังว่าจะเป็นฟรีทีวี เพราะเนื้อหาที่คุณธีเขียนในเฟซบุ๊กเป็นเรื่องจริงที่อาจแสลงใจใครบางคน
หวังว่าคงไม่ถึงขั้นแบนเฟซบุ๊ก แค่ระคายใจกับเรื่องจริงนะ คริ คริ